Document ID: 31994R1622

ΚΑΝΟΝΙΣΜΟΣ (ΕΚ) αριθ. 1622/94 ΤΗΣ ΕΠΙΤΡΟΠΗΣ της 4ης Ιουλίου 1994 για την τροποποίηση του κανονισμού (ΕΟΚ) αριθ. 3846/87 περί θεσπίσεως της ονοματολογίας των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 για την κοινή οργάνωση αγοράς στον τομέα του κρέατος πουλερικών (1), όπως τροποποιήθηκε τελευταία από τον κανονισμό (ΕΟΚ) αριθ. 1574/93 της Επιτροπής (2), και ιδίως το άρθρο 9 παράγραφος 3,
Εκτιμώντας:
ότι, έως τώρα, οι πετεινοί και οι κότες ολόκληροι καθώς και τα τεμάχια αυτών, ταξινομούνται χωρίς διάκριση ηλικίας στις ίδιες θέσεις της ονοματολογίας των γεωργικών προϊόντων για τις επιστροφές στην εξαγωγή- ότι πρέπει να ληφθεί υπόψη η ειδική κατάσταση των αγορών και, ιδίως, οι αντίστοιχές τους τιμές, που ανήκουν στις διάφορες ομάδες ηλικίας όσον αφορά τους πετεινούς και τις κότες κατά τον καθορισμό των επιστροφών στην εξαγωγή- ότι, κατά συνέπεια, αποδεικνύεται αναγκαία η διάκριση μεταξύ, αφενός μεν, του κρέατος από τους πετεινούς και τις κότες που έχουν εκτραφεί για πολλαπλασιασμό και ωοτοκία, αφετέρου δε, του κρέατος των πουλερικών που προορίζονται για πάχυνση-
ότι ο κανονισμός (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 607/94 (4), έχει καθορίσει, βάσει της συνδιασμένης ονοματολογίας, ονοματολογία των γεωργικών προϊόντων για τις επιστροφές- ότι πρέπει να προσαρμοσθεί η εν λόγω ονοματολογία στην ανωτέρω αναφερόμενη διάκριση-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 3846/87, στον τομέα 8, τα στοιχεία σχετικά με τους κωδικούς ΣΟ 0207 10 11, 0207 10 15, 0207 10 19, 0207 21, 0207 39 13, 0207 39 21, 0207 39 23, ex 0207 39 25, 0207 41 11, 0207 41 41, 0207 41 51 και ex 0207 41 71, αντικαθίστανται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Αυγούστου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Ιουλίου 1994.

Labels: 3
17
6